text: Mindehøjtidelighed for voldsoffer
  26 juli 2011 kl. 19.49
  Familie og pårørende til en 23-årige mand, der blev udsat for et voldsomt overfald, holdt fredag aften mindehøjtidelighed.
  Fredag morgen blev den 23-årige mand fundet livløs på jorden foran et diskotek på Akseltorv i Kolding. En senere scanning på sygehuset viste, at overfaldet havde givet ham blødninger i hjernen.
  De seneste dage har den 23-årige ligget i koma, og fredag aften sagde flere venner, at hans liv ikke stod til at redde. Derfor indkaldte de via Facebook til mindehøjtidelighed på Akseltorv, hvor omkring 100 mennesker mødte op og lagde blomster og tændte lys.
  
  Gerningsmand anholdt
  Politiet ville tirsdag aften ikke af- eller bekræfte, at den 23-årige var afgået ved døden, men politiet ventes at ville udtale sig om sagen i løbet af onsdagen.
  Politiet har anholdt én af de to formodede gerningsmænd til overfaldet.
  